— Прыкладна паўгода — за гэты час ён вывучае рытмы, элементарную музычную грамату — што такое ноты, іх даўжыня, паўзы. Трэба натрэніравацца, бо гэта цяпер хлопцы могуць іграць і гадзіну, і дзве, а спачатку шмат сінякоў на каленях, на руках — часам да крыві... І толькі ў другім семестры можна выпускаць на сцэну. Хоць, натуральна, шмат залежыць і ад здольнасцяў самога падлетка — напрыклад, адзін хлопец праз тры дні засвоіў тое, на што іншым патрабуюцца месяцы. Але ў сярэднім за два-тры гады новы ўдзельнік бездакорна развучвае шэсць, сем твораў. А як знаходжу падыход да хлопцаў? Стараюся зацікавіць. але нікога не прымушаю. Бывае, дзіця адоранае, але псіхалагічна яму няўтульна ў калектыве, або бацькі супраць такой дадатковай нагрузкі — ну, калі не, дык не.